Sydneys on võistkondlikul ATP Cupil kõigis alagruppides peetud esimene voor ja juba on sündinud ka mõned üllatused.
#000004
Peamiselt leidsid üllatused aset B-grupis, kus favoriidiks peetakse Itaaliat, sest tiitlikaitsja Venemaa esineb nõrgendatud koosseisus (maailma teist reketit Daniil Medvedevit toetab teise üksikmängijana 167. reket Roman Safiullin). Kuid matšis Prantsusmaaga juhtus selline lugu, et Safiullin võitis, aga Medvedev kaotas! Safiullin üllatas maailma 58. reketit Arthur Rinderknechi 2:6, 7:5, 6:3. Pöördepunkt oli teise seti 9. geim, kui Safiullin päästis seisul 4:4 kolm murdepalli. Medvedev aga kaotas maailma 35. reketile Ugo Humbertile 7:6, 5:7, 6:7. Sealjuures juhtis avaseti võitnud Medvedev murdega nii teises kui kolmandas setis, kuid jäi lõpus alla. Samas koosseisus paari mänginud venelased siiski võitsid Fabrice Martini ja Edouard Roger-Vasselini 6:4, 6:4 ning teenisid 2:1 matšivõidu.
#000005
Ülejäänud kahes alagrupis mängiti laupäeval ja tulemused olid sellised: A-grupis Hispaania – Tšiili 3:0 ja Serbia – Norra 2:1 (Novak Djokovic ei osale) ning D-grupis Argentiina – Gruusia 3:0 ja Poola – Kreeka 2:1. Sarnaselt Shapovaloviga ei mänginud ka maailma 4. reket Stefanos Tsitsipas kaasa üksikmängus, sest ta ei soovinud küünarnukivigastusest taastumise järel end kohe proovile panna maailma esikümne mängija Hubert Hurkaczi vastu. Nii sai Poola 2:0 ette, aga paarismängus oli Tsitsipas platsis ja aitas saada üht punkti, mis tõenäoliselt siiski Kreekat ei päästa, kui järgmistes voorudes suuri üllatusi ei sünni.
#000008
Stefanos Tsitsipas sai raske võidu ja on soosik pääsemaks finaali
#000013
TennisNet.ee – mis? miks? ja kellele?
#000019